2.4.2020

**NIT-4.B**

V interaktivnem gradivu na [www.radovednih-pet.si](http://www.radovednih-pet.si) si oglej prvi film pod naslovom Kraljestva.

• Učbenik, str. 111

Preberi naslov in uvodno besedilo.

Oglej si slike in preberi besedila pod njimi. Ustno odgovori: Katero kraljestvo boš spoznal? Katera bitja so v tem kraljestvu? (gobe, plesni, glive) Kakšna so ta bitja? Kje živijo glive?

Oglej si sliko gobe. Preberi besedilo. Odgovorijo ustno na vprašanja Ali je goba gliva? Kateri del glive imenujemo goba? Kaj pomeni, da je goba razmnoževalni del glive?

• Učbenik, str. 112, 113

Preberi besedilo.

Ob slikah odgovarjaj ustno.

1. slika

Kaj se zgodi z banano, če jo poleti 14 dni pustimo na kuhinjski polici? Kdo to povzroči Ali se to zgodi z vsem sadjem? Zakaj? Ali je tako sadje še užitno?

Oglej si slike sadja in primerjaj sveže in gnilo sadje.

2. slika

Zakaj so koristne glive, ki zrastejo na odmrlih deblih? (ker se hranijo tako, da razkrajajo odmrle organizme in njihove dele; pri tem pa nastajajo snovi, ki jih potrebujejo rastline).

3. slika

Kaj pomeni, da nekatere glive uspevajo v sožitju? (primer: glive dobijo od alg hranilne snovi, alge pa od gliv vodo in minerale).

Kaj pomeni, da so nekatere glive zajedavke? (napadejo druge organizme in se z njimi hranijo)

4. slika

Katere glive zrastejo na starem kruhu? Ali je taka plesen užitna?

**Dve zanimivosti**

Preberi zanimivosti.

Oglej si sir gorgonzola in ustno odgovori Kateri del sira je gliva? Kako jo imenujemo? To je plemenita plesen.

V čem sta si plesen na kruhu in plesen na siru podobni, v čem se razlikujeta?

**Tri vprašanja**

Pisno odgovori na vprašanja.

**Moram vedeti**

Preberi besedilo in si čim več zapomni.

V zvezek napiši naslov in spodnje besedilo:

 **KRALJESTVO GLIV**

1. Glive živijo v vseh življenjskih okoljih.

2. UŽITNE GLIVE: nekatere vrste gob, plemenite plesni

 NEUŽITNE GLIVE: strupene gobe, krušna plesen na kruhu …

3. Glive so v naravi zelo pomembne, saj razkrajajo odmrle organizme.